पाएं अपने शहर की ताज़ा ख़बरें और फ्री ई-पेपरडाउनलोड करें
सेंट्रल जेल में मोबाइल मिलने का सिलसिला जारी है। सोमवार कोे पुलिस ने जेल से 5 मोबाइल बरामद किए हैं। इसमें से एक फोन उक्त आरोपी से मिला, जिससे एक दिन पहले ही नशीली पदार्थ मिला था। फिलहाल पांचों मोबाइल जांच के लिए लैब में भेजे गए हैं। जांच अफसर एएसआई हरदयाल सिंह ने बताया कि डिप्टी जेल सुपरिंटेंडेंट तरसेमलाल शर्मा ने रोज की तरह सभी बैरकों की चेकिंग करवाई।
इसमें से एक बैरक वो था, जिसमें गुरमीत सिंह बंद था, जिससे एक दिन पहले 1 ग्राम नशीला पाउडर मिला था। उसकी तलाशी के दौरान मोबाइल फोन बरामद हुआ। उसके साथ बाकी के आरोपी राहुल, सोनू, निर्मलजीत सिंह से चार मोबाइल बरामद हुए। इससे वो जेल से बाहर बातें करते थे। ये पता किया जा रहा है कि वो किससे बात कर रहे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn